ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1997 για έγκριση τροποποίησης του πρόσθετου προγράμματος ποικιλιακής αναδιάρθρωσης για το λυκίσκο που υποβάλλεται από το Βέλγιο στο πλαίσιο του κανονισμού (ΕΟΚ) αριθ. 2997/87 του Συμβουλίου (Τα κείμενα στη γαλλική και ολλανδική γλώσσα είναι τα μόνα αυθεντικά) (97/834/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2997/87 του Συμβουλίου, της 22ας Σεπτεμβρίου 1987, για τον καθορισμό, στον τομέα του λυκίσκου, του ύψους της ενισχύσεως στους παραγωγούς για τη συγκομιδή του 1986 και για τα ειδικά μέτρα υπέρ ορισμένων περιοχών παραγωγής (1), όπως τροποποιήθηκε τελευταία από τον κανονισμό (ΕΚ) αριθ. 423/95 (2), και ιδίως το άρθρο 2 παράγραφος 5,

τον κανονισμό (ΕΟΚ) αριθ. 3889/87 της Επιτροπής, της 22ας Δεκεμβρίου 1987, για τις λεπτομέρειες εφαρμογής ειδικών μέτρων υπέρ ορισμένων περιοχών παραγωγής (3), όπως τροποποιήθηκε τελευταία από τον κανονισμό (ΕΟΚ) αριθ. 718/93 (4), και ιδίως το άρθρο 3,

Εκτιμώντας:

ότι, σύμφωνα με το άρθρο 2 παράγραφος 5 του κανονισμού (ΕΟΚ) αριθ. 2997/87, το Βέλγιο διαβίβασε στην Επιτροπή, στις 10 Μαρτίου 1988, πρόγραμμα ποικιλιακής αναδιάρθρωσης για τον τομέα του λυκίσκου 7 ότι το εν λόγω πρόγραμμα, όπως τροποποιήθηκε στις 26 Ιουλίου 1988, εγκρίθηκε με την απόφαση 88/606/ΕΟΚ της Επιτροπής (5) 7 ότι το εν λόγω πρόγραμμα, αφού τροποποιήθηκε τρεις φορές από τις αποφάσεις της Επιτροπής 89/480/ΕΟΚ (6), 91/94/ΕΟΚ (7) και 92/149/ΕΟΚ (8), αντίστοιχα, έληξε στις 31 Δεκεμβρίου 1992,

ότι το Βέλγιο διαβίβασε στην Επιτροπή, στις 29 Δεκεμβρίου 1992, ένα πρόσθετο πρόγραμμα ποικιλιακής αναδιάρθρωσης, το οποίο διαφέρει από το προηγούμενο με την περίληψη μιας νέας ομάδας παραγωγών, που αναγνωρίσθηκε πρόσφατα, με την ενσωμάτωση νέων εκτάσεων και με μεγαλύτερο προσανατολισμό προς τις ποικιλίες super-alpha που προσαρμόζονται καλύτερα στις ανάγκες της αγοράς, κατ' εφαρμογή του άρθρου 1 παράγραφος 2 του κανονισμού (ΕΟΚ) αριθ. 3889/87 7 ότι το εν λόγω συμπληρωματικό πρόγραμμα εγκρίθηκε με την απόφαση 93/251/ΕΟΚ της Επιτροπής (9) 7

ότι το Βέλγιο διαβίβασε στην Επιτροπή, στις 21 Δεκεμβρίου 1993, νέες τροποποιήσεις του εν λόγω προγράμματος 7

ότι οι προτεινόμενες τροποποιήσεις αφορούν κυρίως την ακόμη μεγαλύτερη αύξηση των ποικιλιών του τύπου super-alpha στο πλαίσιο των ποικιλιών για τις οποίες πραγματοποιήθηκε η αναδιάρθρωση, καθώς και την αύξηση των εκτάσεων τις οποίες αφορά η αναδιάρθρωση 7 ότι το εν λόγω τροποποιημένο πρόγραμμα εγκρίθηκε με την απόφαση 94/144/ΕΚ της Επιτροπής (10) 7

ότι το Βέλγιο διαβίβασε στην Επιτροπή, στις 23 Ιουλίου 1997, νέες τροποποιήσεις του εν λόγω προγράμματος 7

ότι οι προτεινόμενες τροποποιήσεις αφορούν κυρίως τη μεταφορά - μεταξύ ομάδων παραγωγών, μέλη της ίδιας ομάδος - εκτάσεων επιλέξιμων στην ποικιλιακή αναδιάρθρωση ενώ η προβλεπόμενη συνολική έκταση για το Βέλγιο παραμένει αμετάβλητη 7

ότι το εν λόγω συμπληρωματικό πρόγραμμα, όπως τροποποιήθηκε, τηρεί τους στόχους που ακολουθεί ο εν λόγω κανονισμός και περιλαμβάνει τα στοιχεία που απαιτούνται από το άρθρο 2 του κανονισμού (ΕΟΚ) αριθ. 3889/87 7

ότι η ειδική βοήθεια για την ποικιλιακή αναδιάρθρωση δύναται επίσης να χορηγηθεί για τις εκτάσεις στις οποίες καλλιεργούνται άλλες ποικιλίες στην περίπτωση κατά την οποία οι εν λόγω ποικιλίες υπάρχουν σε εκτάσεις καλλιεργούμενες με πικρές ποικιλίες που αποτελούν αντικείμενο του προγράμματος αναδιάρθρωσης 7

ότι η χρηματοδοτική συμμετοχή η οποία επιβαρύνει τον εθνικό προϋπολογισμό τηρεί το όριο που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 2997/87 7 ότι το πραγματικό κόστος που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 2997/87 δύναται να περιλαμβάνει στοιχεία βάσει των οποίων εκτιμάται η καθαρή απώλεια εισοδήματος που οφείλεται στην εφαρμογή του προγράμματος αναδιάρθρωσης 7 ότι, ωστόσο, μόνο τα στοιχεία σχετικά με την καθαρή απώλεια του εισοδήματος που υφίσταται από την ημερομηνία εγκρίσεως του κανονισμού (ΕΟΚ) αριθ. 2997/87 δύνανται να υποβληθούν για τον υπολογισμό του πραγματικού κόστους 7 ότι η χρηματοδοτική συμμετοχή του κράτους μέλους στο πρόγραμμα ποικιλιακής αναδιάρθρωσης δύναται να τροποποιηθεί κατά συνέπεια 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής διαχείρισης λυκίσκου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ποικιλιακής αναδιάρθρωσης για τον τομέα του λυκίσκου, που υποβάλλεται στο πλαίσιο του κανονισμού (ΕΟΚ) αριθ. 2997/87, από το Βέλγιο, στις 23 Ιουλίου 1997. Τα κύρια στοιχεία του εν λόγω προγράμματος περιλαμβάνονται στο παράρτημα.

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 3 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 284 της 7. 10. 1987, σ. 19.

(2) ΕΕ L 45 της 1. 3. 1995, σ. 1.

(3) ΕΕ L 365 της 24. 12. 1987, σ. 41.

(4) ΕΕ L 74 της 27. 3. 1993, σ. 46.

(5) ΕΕ L 334 της 6. 12. 1988, σ. 26.

(6) ΕΕ L 234 της 11. 8. 1989, σ. 52.

(7) ΕΕ L 50 της 23. 2. 1991, σ. 28.

(8) ΕΕ L 61 της 6. 3. 1992, σ. 31.

(9) ΕΕ L 115 της 11. 5. 1993, σ. 28.

(10) ΕΕ L 62 της 5. 3. 1994, σ. 44.

ΠΑΡΑΡΤΗΜΑ

1. Κατάλογος των ομάδων παραγωγών που καλύπτονται από το πρόγραμμα

- Pacohop SV,

- De Poperingse Hopproducenten Vereiniging,

- De Nieuwe Hoptelersbelangengroep (NHBG).

Οι δύο πρώτες ομάδες αντιπροσωπεύονται από την Febelhop (ένωση ομάδας παραγωγών).

2. Διάρκεια του προγράμματος

Από το 1993 έως το 1996. Οι τελευταίες φυτεύσεις πρέπει να πραγματοποιηθούν πριν από τις 31 Δεκεμβρίου 1996.

3. Εκτάσεις που καλύπτονται από το πρόγραμμα

>ΘΕΣΗ ΠΗΝΑΚΑ>

4. Ποικιλίες για τις οποίες πραγματοποιείται η μετατροπή και σχετικές εκτάσεις

>ΘΕΣΗ ΠΗΝΑΚΑ>